
	[bookmark: nev]PAPP MÁTÉ
Kémia
BSc, 7.  félév
Pannon Egyetem
Mérnöki Kar
	






Konzulens:
	Skodáné Dr. Földes Rita
egyetemi tanár, PE MK




Hordozóhoz kötött palládium katalizátorok vizsgálata aminokarbonilezési reakciókban

Az elmúlt években számos cikk jelent meg a hordozóhoz rögzített ionfolyadék katalizátorokkal kapcsolatban, de aminokarbonilezési reakciókat még nem vizsgáltak ilyen körülmények között. A Szerves Kémia Intézeti Tanszéken korábban végeztek aminokarbonilezési reakciókat ionfolyadékokban, azonban a termékek elválasztása és a katalizátor recirkulációja könnyebben megvalósítható, ha az ionfolyadékot szilárd hordozóhoz rögzítjük, és erre visszük fel a katalizátort. Munkám során tehát célul tűztem ki ilyen katalizátorok előállítását és tesztelését aminokarbonilezési reakciókban.
Az ionfolyadék hordozóhoz való rögzítése történhet fizikai adszorpcióval vagy kovalens kötések kialakításával. A katalizátorok előállítása során mindkét módszert alkalmaztam. Kiindulási anyagként Pd(0)- és Pd(II)-vegyületeket is használtam. Katalizátorokat készítettem további ligandumok hozzáadása nélkül és foszfán ligandumokkal is.
Az előállított katalizátorokat jódbenzol és morfolin karbonilezési reakciójában, CO-nyomás alatt, bázis jelenlétében teszteltem. Legjobb eredményeket az oldószer hozzáadása nélküli reakciók során értem el, ekkor a katalizátort 9-10 körön keresztül fel lehetett használni. Vizsgáltam a katalizátorok szelektivitását a reakciók során. Megállapítottam, hogy a reakciókörülmények megfelelő módosításával a mono- és kettős karbonilezett termékek aránya jelentős mértékben változtatható. Meghatároztam a palládium és az ionfolyadék kioldódását a reakciók során.
A hozamok megállapítása és a termékek szerkezetének tisztázása GC, illetve GC-MS alapján történt.

